**ТЖ14 Д, 3-курс.**

**РЕЦЕНЗИЯ ЖӘНЕ МАҚАЛА ЖАНРЛАРЫ**

Рецензия (лат. recensio – көру, хабарлау, бағалау, пікір білдіру) әдетте бір-екі шығармаға талдау жасайды. Қазақ қисынгерлері рецензияның объекті бір туынды деп біледі. Біздіңше, екі шығармаға пікір айтылғаны әбден дұрыс, өйткені бір шығарманың деңгей-дәрежесін анықтау үшін салыстыратын екінші туынды керек емес пе? Содан соң қандай дүниеге рецензия жазу керек деген сауал өте маңызды. Рецензия сараптауға, анализге құрылады. Рецензияның эстетикалық-танымдық сипатымен қоса жарнамалық бет-ажары да айқын көрінеді.

Аналитикалық журналистикадағы басты жанр – мақала жанры. Ол – журналистика жанрларының ішіндегі ең қиыны да күрделісі. Бұл жанрға тән сипаттар: ***ғалами болмысты кеңінен қамту, терең қорытынды жасау және белгілі бір дәрежеде перспективаны көре білу, яғни көрегендік таныту, пайымдарының орнықтылығы және өзіндік ерекшелігі.***